PUBLICACIÓN DA ORDENANZA REGULADORA DO CONSELLO MUNICIPAL DA MOCIDADE
ADMINISTRACIÓN LOCAL — Municipal — Moaña (Ordenanzas e Regulamentos, 22/06/2018)

O Pleno do Concello de Moaña en sesión realizada o 25 de xaneiro de 2018, aprobou inicialmente o “Regulamento do Consello Municipal da Mocidade”. No BOP número 66 de data 05/04/2018, publicouse o anuncio e someteuse o expediente a exposición pública polo prazo de 30 días hábiles. Durante dito prazo non se presentaron reclamacións ou suxestións polo que segundo o disposto no artigo 49 da Lei 7/1985, de 2 de abril, reguladora das bases de réxime local, enténdese definitivamente adoptado acordo ata entón provisorio. De conformidade co artigo 70.2 da Lei 7/1985, de 2 de abril e o artigo 196.2 do ROF (Real Decreto 2568/986), de 28 de novembro, procedese a publicación do texto íntegro do Regulamento do Consello Municipal da Mocidade que entrará en vigor transcorrido o prazo de quince días previsto no artigo 65.2 da Lei 7/1985, de 2 de abril. O Consello Municipal da Mocidade do Concello de Moaña configúrase como un organismo de asesoramento, consulta, proposta e participación da mocidade no ámbito territorial do municipio.1. O Consello Municipal da Mocidade será consultado polo Concello sobre as cuestións relacionadas coa mocidade moañesa.2. De acordo co seu carácter esencialmente participativo e a finalidade prevista no artigo anterior, a actuación do Consello Municipal da Mocidade referirase ás seguintes cuestións: a) Ser espazo de encontro e coordinación entre o Concello de Moaña e a realidade xuvenil e asociativa do municipio. b) Promover o coñecemento mutuo e o debate entre as diversas entidades xuvenís nos ámbitos que lle son propios: emprego, uso de espazos, orientación profesional, saúde, cultura, deporte, educación, lecer, entre outros. c) Servir de canle de mediación cos organismos públicos e privados en asuntos de interese común para a mocidade. d) Analizar as súas necesidades e demandas para propoñer respostas desde a administración local. e) Propoñer actuacións e acordos entre as distintas áreas municipais e a calquera institución que incida coas súas accións no sector xuvenil. f) Promover o asociacionismo xuvenil no municipio de Moaña. g) Calquera outro asunto que pola súa importancia para a mocidade lle sexa consultado.1. O Consello Municipal da Mocidade estará integrado polos seguintes membros: a) Presidencia: A persoa que ostente a Alcaldía ou membro da corporación en quen delegue. b) Responsábel de organización: A persoa que ocupe este cargo será elixida entre as persoas dos colectivos xuvenís e os/as integrantes da Asemblea da Mocidade. c) Secretaría. Empregado público adscrito a área de mocidade-xuventude ou membro do Consello d) Unha persoa representante por cada grupo político con presenza na corporación municipal. e) Oito persoas representantes menores de trinta anos, elixidas pola Asemblea da Mocidade de Moaña f) Dúas persoas representantes propostas pola representación do alumnado no consello escolar municipal g) Unha persoa membro escollido entre a rede de puntos de información xuvenil.1. A Asemblea da Mocidade de Moaña é un órgano de participación aberto da mocidade de Moaña, onde esta poderá expoñer os seus desexos e necesidades, propoñendo actividades ou proxectos ao Consello da Mocidade, así como tamén consultar calquera tipo de cuestión acerca do funcionamento e actividade do Consello da Mocidade, unha vez eleito.2. A Asemblea da Mocidade de Moaña reunirase cunha periodicidade mínima trimestral, sendo convocada pola persoa responsábel da área de Mocidade do Concello de Moaña.3. A Asemblea da Mocidade é un espazo aberto, onde os seus integrantes terán voz mais non voto sobre as cuestións que competan ao Consello da Mocidade, unha vez este último estivera constituído.4. Previa a constitución do Consello da Mocidade, será potestade da Asemblea da Mocidade elixir ás oito persoas que formarán parte do Consello da Mocidade.1. O Consello Municipal da Mocidade reunirase en Pleno.2. Así mesmo, o Pleno poderá acordar a constitución de comisións de traballo que terán por finalidade a elaboración, estudio, ditame e programación das competencias deste Consello.1. O Pleno é o órgano superior do Consello Municipal da Mocidade. Está composto polas persoas membros sinalados no artigo 3. O Pleno do Consello reunirase en sesión ordinaria con periodicidade trimestral. Tamén se reunirá en sesión extraordinaria por petición da presidencia ou cando o solicite a terceira parte dos seus membros.2. As sesións do Pleno do Consello serán convocadas desde a Presidencia, cunha antelación mínima de cinco días. O Departamento de Mocidade porá a disposición das persoas que forman parte do Consello a documentación necesaria para o axeitado desenvolvemento das súas tarefas. A convocatoria conterá a orde do día da sesión e achegarase o borrador da acta da sesión anterior. A orde do día será elaborada pola presidencia. As sesións extraordinarias serán convocadas no prazo máximo de tres días hábiles desde a entrada no Rexistro Municipal. O Consello extraordinario deberá realizarse nun prazo máximo de vinte días a contar desde o momento da convocatoria, salvo caso de forza maior.3. As sesións terán lugar en primeira convocatoria cando concorra máis da metade dos membros que legalmente compoñen o Consello e, en segunda convocatoria, media hora máis tarde, se concorre, cando menos, a súa terceira parte. Requírese, en todo caso, a presenza das persoas que ocupan a Presidencia e a Secretaría.4. As actas do Consello Municipal da Mocidade terán carácter de documento público e transcribiranse despois da súa aprobación no libro correspondente, co selo do Consello Municipal da Mocidade e a sinatura das persoas presidenta e secretaria.5. Os acordos adoptaranse por maioría simple. En caso de empate, terá lugar unha segunda votación e, de reproducirse o empate, decidirá o voto de calidade do/a presidente/a. O voto é persoal e indelegable.1- Ocupará a Presidencia do Consello Municipal de Mocidade o alcalde ou alcaldesa do Concello, ou concelleiro/a en quen delegue.2- Son funcións do/a presidente/a: a) Representar ao Consello Municipal. b) Preparar a orde do día. c) Convocar e presidir as sesións ordinarias e extraordinarias e decidir os empates co seu voto de calidade. d) Executar os acordos do consello. e) Resolver o que corresponda en asuntos da competencia do Consello que non se atribúen expresamente ao Pleno do Consello. A persoa que ostente o cargo de Responsábel de Organización será elixida de entre as persoas que representan aos colectivos xuvenís ou á Asemblea da Mocidade neste Consello na súa primeira sesión despois de se constituír. Para ser elixido/a Responsábel de Organización requírese a maioría absoluta dos votos dos/as conselleiros/as na primeira votación, e por maioría simple na segunda votación. A responsabilidade de organización non substituirá á persoa que ocupa a presidencia nas súas funcións de dirección. As súas funcións son: a) Desempeñar as tarefas que se lle deleguen desde a presidencia. b) Servir canle de comunicación coas asociacións e tecido xuvenil, tanto para transmitir os acordos do Consello como para outro tipo de asuntos. c) Exercer as responsabilidades de coordinación e preparación de asuntos e propostas para o seu tratamento nas sesións do organismo.1.—Ocupará o cargo na secretaría do Consello Municipal de Mocidade un empregado público adscrito a área de mocidade-xuventude ou membro do Consello.2. As funcións do/a secretario/a comprenden o asesoramento legal do Consello, a fe pública de todos os actos e a preparación dos expedientes e asuntos que vaian ser obxecto de decisión. A sede e lugar de reunións do Consello Municipal de Mocidade será, en principio, o Concello de Moaña ou a Casa da Mocidade de Moaña. O Pleno do Consello Municipal de Mocidade poderá acordar a constitución de comisións de traballo, con carácter temporal ou permanente, segundo os seus intereses, necesidades e posibilidades. Así mesmo, elixirá ás persoas coordinadoras das comisións. Serán competencias destas persoas impulsar e coordinar as actuacións da comisión correspondente así como exercer a súa representación. As comisións de traballo elaborarán informes, estudios e propostas de actuación nas materias competencia do Consello. Poderán participar aquelas persoas que sexan requiridas polo Consello, para emitir informe técnico, achegar ideas ou formular cuestións que lles afecten directamente a eles ou ao colectivo a quen representen. As persoas integrantes do Consello Municipal que forman parte da corporación municipal serán renovadas cada catro anos. As representantes xuvenís serán renovadas cada dous anos. En caso de que se produzan cambios internos na directiva das asociacións representadas no Consello, deberán ser renovados coa maior brevidade posíbel. O nomeamento extinguirase por: 1.—Revogación por parte da entidade que o sustenta.2.—Falecemento ou incapacitación.3.—Renuncia expresa e escrita da persoa presentada diante do Consello.4.—Por non asistencia xustificada a tres xuntanzas ordinarias consecutivas e a cinco alternas ao cabo dun ano. O Consello Municipal da Mocidade aprobará a súa composición, que será posteriormente ratificada polo Pleno da Corporación Municipal. Así mesmo, aprobará o seu calendario anual de sesións ordinarias. O Consello Municipal da Mocidade aprobará en versión definitiva o regulamento de réxime interno na súa sesión de constitución. O Concello dotará dos medios necesarios a este Consello para o desenvolvemento das súas labores. O Consello elaborará anualmente un informe da súa actuación. A Alcaldesa, Leticia Santos Paz. Documento asinado dixitalmente na marxe.